|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 24.aprīlī** |  **Nr. GND/2025/320** |
|  |  **(protokols Nr.10; 67.p.)** |

**Par Gulbenes novada vēlēšanu komisijas locekļa kandidātu pieteikšanas termiņa noteikšanu**

Gulbenes novada pašvaldībā 2025.gada 31.martā saņemts Gulbenes novada vēlēšanu komisijas locekles Kristīnes Magones 2025.gada 31.marta iesniegums (Gulbenes novada pašvaldībā reģistrēts ar Nr.GND/5.10/25/830-M), ar kuru viņa norāda, ka aptur un pārtrauc darbību Gulbenes novada vēlēšanu komisijā.

Līdz ar to Kristīne Magone savu darbību Gulbenes novada vēlēšanu komisijā ir izbeigusi saskaņā ar Pašvaldības vēlēšanu komisiju un vēlēšanu iecirkņu komisiju likuma 11.panta pirmo daļu, kas nosaka, ka vēlēšanu komisijas loceklis var izbeigt darbību komisijā, iesniedzot par to pieteikumu attiecīgās pašvaldības domei.

Pamatojoties uz Pašvaldības vēlēšanu komisiju un vēlēšanu iecirkņu komisiju likuma 2.panta pirmo daļu, kas nosaka, ka vēlēšanu komisija kā pastāvīga pašvaldības iestāde darbojas visu attiecīgās domes pilnvaru laiku; komisijas pilnvaras izbeidzas ar dienu, kad jaunievēlētā dome ir izveidojusi jaunu vēlēšanu komisiju, un otro daļu, kas nosaka, ka vēlēšanu komisijas sastāvs tiek grozīts šajā likumā noteiktajā kārtībā, 5.panta pirmo daļu, kas nosaka, ka vēlēšanu komisijas priekšsēdētāju un pārējos vēlēšanu komisijas locekļus ievēlē attiecīgās pašvaldības dome triju mēnešu laikā pēc domes ievēlēšanas vai viena mēneša laikā pēc domes izveidošanas, 9.pantu, kas nosaka, ka vēlēšanu komisijas locekļu kandidātu pieteikšanas termiņu nosaka attiecīgā dome; valstspilsētas pašvaldības dome attiecīgu paziņojumu publicē oficiālajā izdevumā “Latvijas Vēstnesis”, bet novada dome to izliek redzamā vietā pie domes un pilsētas vai pagasta pārvaldes ēkām, 11.panta ceturto daļu, kas nosaka, ka, ja vēlēšanu komisijas loceklis savu darbību komisijā ir izbeidzis vai ir atsaukts no tās, dome pieņem lēmumu par komisijas locekļa kandidāta uzaicināšanu vai jaunu vēlēšanu komisijas kandidātu pieteikšanas termiņa izsludināšanu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. NOTEIKT Gulbenes novada vēlēšanu komisijas locekļa kandidātu pieteikšanas termiņu no 2025.gada 6.maija līdz 2025.gada 19.maijam.

2. UZDOT Gulbenes novada pašvaldības izpilddirektorei Antrai Sprudzānei nodrošināt paziņojuma par Gulbenes novada vēlēšanu komisijas locekļa kandidātu pieteikšanu sagatavošanu, paziņojuma izvietošanu pie Gulbenes novada pašvaldības domes un pagastu apvienības pārvalžu ēkām, Gulbenes novada pašvaldības oficiālajā tīmekļvietnē un kandidātu pieteikumu saņemšanu.

Gulbenes novada pašvaldības domes priekšsēdētājs A.Caunītis